56. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Υ7/7247 της 31 Δεκ. 1993/26-1-94 (ΦΕΚ Β΄ 41) Εκτέλεση ιατρικών πράξεων από ιατρούς ειδικότητας Ω.Ρ.Λ./γίας και Αλλεργιολογίας. Έχοντας υπόψη: 1.Τις διατάξεις του άρθρ. 29 του Α.Ν. 1565/39 «Περί κώδικος ασκήσεως του ιατρικού επαγγέλματος» (ΦΕΚ Α/16/14.1.39), 2.Τις διατάξεις του άρθρ. 9 του Ν. 2071/92 (ΦΕΚ Α/123/92). 3.Την αριθ. 8 απόφαση της 99ης Ολομέλειας 19.3.93 31.3.93 του Κ.Ε.Σ.Υ. 4.Την αριθ. 3336/10.8.93 απόφαση της Εκτελεστικής Επιτροπής του Κ.Ε.Σ.Υ. 5.Την με αριθ. ΔΥ3α/οικ. 850/25.10.93 (ΦΕΚ Β/832/93) Κοινή Απόφαση του Πρωθυπουργού  και του Υπουργού Υγείας, Πρόνοιας και Κοινωνικών     Ασφαλίσεων     για   «Ανάθεση    αρμοδιο(Αντί για τη σελ. 536,23) Σελ. 536,23(α) Τεύχος 1308 Σελ. 49 600 Ιατρικές Ειδικότητες 34.Ζ.β.53-56 τήτων στον Υφυπουργό Υγείας, Πρόνοιας και Κοινωνικών Ασφαλίσεων, αποφασίζουμε: Ι.Επικυρώνουμε τις ανωτέρω γνωμοδοτήσεις του Κεντρικού Συμβουλίου Υγείας και ορίζουμε τα εξής: Τα αλλεργικά δερματικά TESTS και η ανασοθεραπεία εκτελούνται: α.Από γιατρούς με ειδικότητα Αλλεργιολογίας. β.Από γιατρούς με ειδικότητα Ωτορινολαρυγγολογίας, οι οποίοι θα έχουν το δικαίωμα να εκτελούν αλλεργικά και δερματικά TESTS στους τομείς της ειδικότητάς τους και ανοσοθεραπεία με την προϋπόθεση ότι θα έχουν υποστεί σχετική εκπαίδευση. Η γνώση του παραπάνω αντικειμένου θα διαπιστώνεται με σχετικό έγγραφο του Υπουργείου μας, μετά από επίσημη βεβαίωση της Ελληνικής Εταιρείας Ω.Ρ.Λ/γικής Αλλεργιολογίας και Ανοσολογίας, η οποία θα κρίνεται από Επιτροπή του ΚΕ.Σ.Υ. που θα αποτελείται από: -Εκπρόσωπο της Αλλεργιολογικής Εταιρείας. -Εκπρόσωπο Ελληνικής Εταιρείας Ωτορινολαρυγγολογικής Αλλεργιολογίας και Ανοσολογίας. -Τον Πρόεδρο της Επιτροπής Ειδικοτήτων του ΚΕ.Σ.Υ., ως Πρόεδρο της Τριμελούς Επιτροπής. ΙΙ.Κάλυψη δαπάνης. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. Για την άσκηση των ειδικευομένων γιατρών σε αναγνωρισμένα κέντρα του εξωτερικού και την χορήγηση κανονικής άδειας, βλέπε παρ. 10 άρθρ. 5 Νόμ. 2194/11-16 Μαρτ. 1994 (ΦΕΚ Α΄ 34), ανωτ.σελ. 96,6902. 